וולודימיר יזרסקי

וולודימיר איוואנוביץ' יזרסקי (באוקראינית: Володимир Іванович Єзерський; נולד ב-15 בנובמבר 1976 בלבוב) הוא כדורגלן עבר אוקראיני, ששיחק בעמדות המגן ימני בקבוצות שונות בליגת העל האוקראינית ובנבחרת אוקראינה. לאחר שפרש ממשחק פעיל פנה לקריירת אימון.

קריירה 
החל את קריירת הכדורגל שלו בקבוצת גראי מהליגה האוקראינית השנייה. בשנת 1997 עבר לקבוצת קרפטי לבוב מהליגה האוקראינית הבכירה. בעונתו הראשונה בקבוצה זכה איתה במקום שלישי בליגה. לאחר העונה המוצלחת עבר לקבוצת הצמרת האוקראינית דינמו קייב. בדינמו שותף במשחקים מועטים ובשנת 2000 נמכר כרטיס השחקן שלו לדניפרו. בקבוצתו החדשה הפך לאחד משחקני המפתח שלה. לאחר 7 שנים מוצלחות בדניפרו עבר לקבוצת שחטאר דונצק תמורת כ-1.2 מיליון יורו. בשחטאר לא מצא את מקומו בהרכב הקבוע, שותף בעיקר כשחקן מחליף במשחקים. בשנת 2010 הושאל ולאחר מכן נמכר לקבוצת זוריה לוהנסק. בשנת 2011 חתם לשנתיים בקבוצת טבריה סימפרופול, בה היה לקפטן של הקבוצה. בתום החוזה, עזב את הקבוצה וחתם לשנה אחת בהוברלה אוז'הורוד - בתום השנה החליט לפרוש ממשחק פעיל.

נבחרת
בנבחרת הלאומית של אוקראינה שיחק יזרסקי מאז אוגוסט 1998. משחקו הראשון במדי הנבחרת היה משחק ידידות מול .
הוא היה בסגל הנבחרת למונדיאל 2006, ושותף בשניים מתוך חמשת משחקי הנבחרת בטורניר - משחק מול ספרד בשלב הבתים (במהלכו ספג כרטיס צהוב) ומשחק רבע הגמר מול איטליה (במהלכו ספג כרטיס צהוב נוסף והוחלף בתום המחצית הראשונה)

תארים
 גביע אופ"א :2008/2009
 אליפות אוקראינה (3): 1998/1999, 2007/2008, 2009/2010
 הגביע האוקראיני (2): 1998/1999, 2007/2008

קישורים חיצוניים

מגני כדורגל אוקראינים
כדורגלנים אוקראינים
מאמני כדורגל אוקראינים
כדורגלני דניפרו
כדורגלני שחטאר דונצק
כדורגלני דינמו קייב
כדורגלני טאבריה סימפרופול
כדורגלני הוברלה אוז'הורוד
כדורגלני זוריה לוהנסק
כדורגלני קריוובאס קריבי ריג
כדורגלני קרפטי לבוב
כדורגלני נבחרת אוקראינה
לבוב: כדורגלנים
כדורגלני מונדיאל 2006
אוקראינים שנולדו ב-1976